“ Jørðin er eitrað” er frálíkt nýbrot innan føroyskan sjónleik. Marita S. Dalsgaard, leikstjóri, hevur við hesum leiki prógvað, at hon bæði er nýhugsandi og før fyri at umskapa hugsan til viðkomandi sjónleik. Hesin sjónleikur er eisini eitt politiskt skjal um Føroyar/Danmark viðvíkjandi hesum økinum um krígsveteranar. Hóast evnið sprettir úr føroyskum krígsupplivingum í Afganistan, snýr leikurin seg eisini um so nógv annað enn kríggj. Hetta er ein leikur um grundleggjandi kenslur millum menniskju, um kærleika, longsul, svik og um kensluna av at vera í hvør sínum heimi, hóast í sama rúmi.